ЗАПИСНИК

са седме редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 23.09.2022. године.

Сједници су присуствовали:

1.Адмир Адровић, предсједник;

2.Верон Халили, члан;

3.Трипо Матијевић, члан;

4.Ивана Крушчић, чланица;

5.Мирхета Гачевић, чланица.

Фрасхер Селимај, члан није присуствовао сједници због раније преузетих обавеза, о чему је уредно обавијестио предсједника Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

 ДНЕВНИ РЕД

1. Расправа и изјашњавање у вези Записника са шесте редовне сједнице Комисије;

2.Расправа и изјашњавање о предлогу Иване Крушчић да се емисија "Српска културна сцена у Црној Гори и региону" уврсти у Програмско-продукциони план ТВЦГ за 2023. годину;

3. Разно.

 I

Записник са шесте редовне сједнице Комисије је усвојен гласовима свих присутних чланова.(5 гласова ЗА)

 II

Адмир Адровић је прочитао предлог, који би у случају добијања сагласности чланова Комисије требао да буде упућен Савјету РТЦГ, у форми иницијативе.Наведеним предлогом је предвидјено емитовање ТВ серијала од 28 емисија, у трајању од по 30 минута.Намјера је да се кроз праћење и афирмисање манифестација које се тичу заштите културног језичког и вјерског идентитета српског народа у Црној Гори, афирмише, његује и чува његова идентитетска посебност.Поред наведеног, серијал би пратио и повезаност српског народа са другим народима и заједницама.

Ивана Крушчић је навела да постојеће емисије на јавном сервису које прати Комисија, ни једна се не бави предложеном тематиком.

Трипо Матијевић сматра да је у питању организациони пропуст.Поред тога, навео је да у претходном сазиву Комисије није било представника српског народа, као и да дилема да ли је у питању конститутивни народ или мањински народ не би требао да представља сметњу за суштину рада у Комисији, те да је сагласан да пошаље иницијатива Савјету РТЦГ поводом наведеног.Такодје, истакао је да има пар дилема: Да ли емисија треба да се реализује као посебна или да се предложена тема третира кроз постојеће емисије или нове заједничког карактера.Поред тога, сматра да уколико аутор не би био из РТЦГ да би то подразумјевало да средства за њену реализацију буду обезбиједјена из фонда за мањинске народе и заједнице.

Мирхета Гачевић сматра да би предлагање наведене емисије било мијешање у уредјивачку политику РТЦГ.Поред тога, поставила је питање , ко би био носилац серијала.

Ивана Крушчић је појаснила да би по њеном мишљењу серијал требао бити реализован од стране запослених у РТЦГ као и средствима којима располаже јавни сервис.

Трипо Матијевић је поновио да је у принципу сагласан са предлогом серијала, с тим да сматра да би поред постојећих емисија, требало предложити емитовање нове, која би обухватила културну баштину свих мањинских народа, заједница јер по њему постоји велики број тема које би могле бити кандидоване.С тим у вези, навео је посебно архитектуру, књижевност, легенде .Навео је да само у Боки которској има велики број вјерских објеката од историјског значаја који су широј јавности у Црној Гори готово у потпуности непознати.

Мирхета Гачевић је истакла да је у принципу сагласна са Трипом Матијевићем, те да је свјесна проблема са којима се сусрећу мањински народи, заједнице у Црној Гори.Такодје истакла је да јој у предлогу серијала није најјасније што подразумјева дио који се односи на повезаност српске културе са културама мањинских народа, заједница.Сматра да назив емисије имплицира бављење само српским народом.

Ивана Крушчић је навела да би то могли бити разне књижевне промоције, манифестације, рецимо “Његошеви дани”, “Дани Рома”, као и многе друге.

Предлог Иване Крушчић да се пошаље иницијатива са предложеним серијалом Савјету РТЦГ је усвојен гласовима свих присутних чланова.(5 гласова ЗА)

 III

У оквиру тачке разно, није било тема за расправу.

ЗАПИСНИК САЧИНИО ПРЕДСЈЕДНИК КОМИСИЈЕ

Иван Лековић Адмир Адровић